Bólusett er í Laugardalshöll í Reykjavík í dag með bóluefni Janssen. Nú í hádeginu var búið að bólusetja þá aldurshópa sem dregnir voru út í byrjun mánaðarins og núna geta allir þeir sem eru óbólusettir, fæddir 2002 og fyrr, fengið bólusetningu.
Á morgun verður bólusett með Pfizer í höllinni en AstraZeneca bólusetningar sem áttu að vera á fimmtudag frestast því bóluefnið er ekki komið til landsins. Gert er ráð fyrir að um 33 þúsund verði bólusett í þessari viku, samtals fá 18 þúsund Pfizer, þar af 8.500 fyrri bólusetningu, tíu þúsund Janssen og á landsbyggðinni fá liðlega fimm þúsund seinni skammt AstraZeneca.
Bólusett er í Laugardalshöll í dag með bóluefni Janssen. Bólusetning gekk vel í morgun og nú geta allir þeir sem eru fæddir 2002 og fyrr og eru óbólusettir fengið bólusetningu í höllinni. 